ايلينا جين جولدنج بالانجليزى: Elena "Ellie" Jane Goulding ومعروفه باسم ايلى جولدنج بالانجليزى: Ellie Goulding (مواليد 30 ديسمبر 1986 –); هيا مُغنيه, و كاتبة اغانى, و منتجة اغانى انجليزيه. ابتدت مسيرتها لما قابلت منتجى الاغانى ستارسميث و فرانكموسيك, و اكتشفها جيمى ليليوايت بعد كده, و ده اللى بقى مديرها بعد كده. اصدرت جولدنج اسطوانتها المطوله الاولى, آن انتروداكشن تو ايلى جولدنج (مقدمة لايلى جولدنج) بالانجليزى: An Introduction to Ellie Goulding, بعد ما سجلت عقد مع تسجيلات بوليدور فى يوليه 2009, فيما بعد فى نفس السنه. فازت فى سنة 2010 بالمركز الاول لتصويت بى بى سى المعروف بـ"ساوند اوف..." السنوى و اخدت كمان جايزة اختيار النقاد فى حفل توزيع جوايز بريت فى السنه نفسها. اطلقت ايلى البومها الاول سنة 2010 بعنوان لايتس (انوار) بالانجليزى: Lights; احتل الالبوم المركز الاول حسب تصنيف اللايحه الاسبوعيه للالبومات الاعلى مبيعا فى المملكه المتحده و اتباع منه 850,000 نسخه فى المملكه المتحده وحدها.